

alginat bez prašine

materijal za otiske



hydrogum - hydrogum soft

orthoprint

phase plus – tropicalgin

neocolloid



Alginat bez prašine – materijal za otiske.

**INDIKACIJE ZA UPOTREBU**

Široki spektar Zhermack alginata osmišljen je tako da zadovolji sve potrebe stomatološke prakse.

**Hydrogum:** alginat visoke konzistencije namenjen za studijske modele. Aroma: Nana

**Hydrogum soft**: alginat kremaste konzistencije, ne komprimuje tkivo, naročito pogodan za preliminarne otiske vilice bez zuba. Aroma: Nana

**Orthoprint**: ekstra elastičan, brzo vezujući alginat koji je pogodan za opštu praksu. Njegova izuzetna elastična svojstva čine ga pogodnim za upotrebu u ortodonciji. Aroma: Vanila.

**Neocolloid**: alginat za otiske visoke preciznosti sa normalnim vremenom vezivanja. Aroma: Hlorofil.

**Phase plus**: hromatski alginat kremaste konzistencije. Boja alginata varira i prati različite faze pripreme: ljubičasta tokom mešanja, ružičasta tokom faze rada i postavljanja na nosač otiska, bela tokom vremena u ustima do stvrdnjavanja. Pogodan za opštu praksu za pravljenje studijskih modela. Aroma: Nana

**Tropicalgin**: hromatski alginat visoke konzistencije. Boja alginata varira i prati različite faze pripreme: crvena tokom mešanja, narandžasta tokom faze rada i postavljanja na nosač otiska, žuta tokom vremena u ustima do stvrdnjavanja. Pogodan za opštu kliničku praksu. Promena boje povezana sa prijatnom aromom čini alginat posebno pogodnim za upotrebu u dečjoj stomatologiji. Aroma: Mango.

**DOZIRANJE I MEŠANJE**

Otvoriti kesicu (sl. 1) i sipati alginat u posudu koja se moža hermetički zatvoriti (sl. 2).

Iseći broj serije i rok upotrebe proizvoda sa kesice i sačuvati ih. Protresti 2 ili 3 puta kako bi dispergovali prah (sl.3), a zatim nastaviti sa mešanjem. Koristeći kašiku za doziranje, uzeti prah ne pritiskajući ga, poravnati ili ukloniti višak alginata prelazeći pljosnatim delom lopatice preko vrha kašike (sl. 4).

Sipati prah u gumenu posudu. Ponoviti postupak dok se ne postigne željena količina.

Dodati 1/3 merice vode (18 ml) za svaku kašiku praha (9 g). Na primer, za 2 mere praha (18 g), ili jedan otisak, dodati 2/3 merice vode (36 ml) (sl. 5)

Zatvoriti posudu sa alginatom i čuvati je na 5-27°C / 41-80°F (sl.12).

Dodati vodu u prah i mešati u trajanju navedenom u tabeli (sl. 6). Postaviti materijal na nosač otiska (sl.7) i staviti u usta pre isteka vremena rada (sl. 8).

Sačekati da se materijal stvrdne vodeći računa o preporučenom vremenu u kojem alginat treba da ostane u ustima. U slučaju obojenih alginata, vreme rada je lako prepoznati po prethodno opisanim promenama boja. Za najbolje rezultate mešanja (homogeno, bez mehurića), preporučuje se upotreba ALGHAMIKS II (sl.9)

**VREME KLINIČKE UPOTREBE\* (TIMES FOR CLINICAL USE\*)**

Vremena kliničke upotrebe data su u tabeli 1 (Table 1)

Linija I: Vreme mešanja (Mixing Time)

Linija II: Vreme rada (Working Time)

Linija III: Vreme u ustima (Time in Mouth)

Linija IV: Vreme stvrdnjavanja (Setting Time)

Linija V: Ukupno vreme rada (ISO 1563) (Total working time - ISO 1563)

\*Vreme kliničke upotrebe (videti tabelu 1, karakteristike materijala) započinje početkom mešanja sa dejonizovanom vodom na 23°C/73°F. Hladnija voda produžava vreme stvrdnjavanja, toplija voda ga ubrzava. Razlike u tvrdoći vode mogu rezultirati vremenskim odstupanjima u skladu sa specifikacijama ADA 18-ISO 1563.

**UPOZORENJE**

Kod osetljivih osoba može doći do pojave iritacije ili drugih alergijskih reakcija.

**ČIŠĆENJE I DEZINFEKCIJA OTISKA**

Nakon uzimanja otiska, pažljivo ga isperite kako bi uklonili sve tragove pljuvačke (sl.10), odstranite višak vode i odmah ga dezinfikujte. Idealna dezinfekcija se postiže uranjanjem otiska u *Zeta 7 solution* ili prskanjem *Zeta 7 spray (Zhermack)* (sl.11). Ukoliko se koriste drugi dezinficijensi, uvek se treba pridržavati uputstva za upotrebu koje je dao proizvođač.

**IZLIVANJE OTISKA – PREPORUČENI GIPSEVI**

Preporučuje se da se otisak odmah izlije koristeći gips tip 3 *(Elite Model/Model Fast - Zhermack)* ili tip 4 *(Elite Rock - Zhermack)* (sl. 13).

**ČUVANJE OTISKA**

Ukoliko se otisak ne izliva odmah, odstraniti višak vode i čuvati otisak u hermetički zatvorenoj kesici *(Zhermack Long Life Bag)* na sobnoj temperaturi (23°C/73°F). Pri ovakvim uslovima, izlivanje se može odložiti do 48 sati od trenutka uzimanja otiska (sl. 14).

**VAŽNE NAPOMENE**: Saveti vezani za korišćenje naših proizvoda koji su dati u bilo kom obliku, bilo usmeno, pismeno ili putem praktičnih demonstracija, zasnivaju se na trenutnom stepenu stomatološke tehnike i našem znanju. Oni se mogu smatrati neobavezujućim informacijama i, u slučaju mogućih zahteva treće strane, ne oslobađaju korisnika lične provere da li je proizvod pogodan za planiranu upotrebu. Korišćenje i primena proizvoda od strane korisnika nije pod kontrolom proizvođača i samim tim su u nadležnosti korisnika. Moguća odgovornost za štetu je ograničena na vrednost robe isporučene od strane proizvođača i korišćene od strane korisnika. Proizvod sadrži dijatomejsku zemlju tretiranu sredstvom za kvašenje kako bi se smanjilo formiranje prašine koja se može udisati.

**SAMO ZA DENTALNU PRIMENU**

Nosilac upisa medicinskog sredstva u Registar medicinskih sredstava: PMC Group doo, Beograd, 27.marta 28/13

Distributer za Srbiju: NEODENT doo, Beograd, Rankeova 4

Broj rešenja o upisu medicinskog sredstva u Registar medicinskih sredstava: 51102-01187-17-001

Zhermack S.p.A.Via Bovazecchino, 100 | 45021 Badia Polesine (RO) Italy

T +39 0425 597611 | F +39 0425 53596  info@zhermack.com





